Държавен вестник, бр. 8, 2014 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  8
планиране на НАТО и Европейския съюз, и 
участието на министъра в заседания на тех­
ните ръководни органи;
3. предлага на министъра оценки, позиции 
и решения относно отбранителната политика и 
международните политико-военни отношения;
4. организира и контролира воденето на 
отчета и управлението на човешките ресурси;
5. организира изпълнението на плановете 
и програмите за подготовка на гражданите 
за защита на отечеството и за подготовка на 
инфраструктурата на страната за отбрана;
6. контролира дейността на общата и 
специализираната администрация по под­
готовката и провеждането на обществени 
поръчки и изпълнението на договорите за 
строителство, доставки и услуги за нуждите 
на министерството и на Българската армия, 
с изключение на тези, които се извършват от 
структурите по чл. 60д от Закона за отбраната 
и въоръжените сили на Република България;
7. контролира стопанисването на държав­
ната собственост в управление на министер­
ството;
8. ръководи и координира функционирането 
на общата и специализираната администрация 
на министерството за точното спазване на 
нормативните актове и на законните разпо­
реждания на министъра;
9. отговаря за планирането и отчетността 
при изпълнение на ежегодните цели на ад­
министрацията;
10. предлага на министъра цивилните 
служители по служебно правоотношение в 
специализираната и общата администрация 
на министерството за повишаване и понижа­
ване в ранг, за назначаване и освобождаване 
от длъжност и им налага дисциплинарни 
наказания, с изключение на тези по чл. 90, 
ал. 1, т. 5 от Закона за държавния служител;
11. сключва, изменя и прекратява трудови 
договори на цивилните служители по трудо­
ви правоотношения в специализираната и 
общата администрация на министерството, 
без членовете и служителите към полити­
ческия кабинет, и им налага дисциплинарни 
наказания;
12. организира сътрудничеството и подпо­
магането на дейността на военно-патриотични 
съюзи, неправителствени организации със 
сфера на дейност в сигурността и отбраната, 
сдружения на военнослужещи, резервисти, 
ветерани от войните, военноинвалиди и во­
еннопострадали;
13. организира и контролира информаци­
онната дейност в министерството.
(2) Постоянният секретар на отбраната 
съвместно с началника на отбраната ръководят 
и носят отговорност за:
1. подготовката на ежегодния доклад за 
състоянието на отбраната и въоръжените сили;
2. разработването на указания на министъра 
за отбранителното планиране и програмиране;
3. подготовката и организацията на изпъл­
нението на държавния военновременен план и 
военновременните задачи на държавните органи, 
органите на местното самоуправление и мест­
ната администрация и на юридическите лица;
4. разработването на списък на категориите 
информация, подлежаща на класификация 
като служебна тайна за сферата на дейност 
на министерството, структурите на пряко под­
чинение на министъра и Българската армия;
5. подготовката на програма и/или проекти 
за инвестиционни разходи за придобиване и/
или модернизация на въоръжение, техника и 
оборудване за нуждите на въоръжените сили;
6. координирането на дейността на дирек­
циите от администрацията в съответствие 
с инструкцията на министъра по чл. 91 от 
Закона за отбраната и въоръжените сили на 
Република България.
(3) В изпълнение на функциите по ал. 2 по­
стоянният секретар на отбраната и началникът 
на отбраната координират своите действия и 
издават съвместни заповеди.
(4) При осъществяване на функциите си 
постоянният секретар на отбраната има право 
да получава необходимата за изпълнение на 
функциите му информация, като се подпомага 
от общата, специализираната администра­
ция и Щаба на отбраната, от командващия 
на Съвместното командване на силите, от 
командирите на видовете въоръжени сили, 
службите и от другите структури на пряко 
подчинение на министъра.
(5) Функциите на постоянния секретар 
на отбраната при командировка или когато 
ползва законоустановен отпуск, се изпълня­
ват от директор на дирекция от общата или 
специализираната администрация, определен 
със заповед на министъра за всеки конкретен 
случай.
(6) В случаите по чл. 82, т. 3 от Закона за 
отбраната и въоръжените сили на Република 
България се извършва оценяване на постоян­
ния секретар на отбраната при условия и по 
ред, определени със заповед на министъра.
Раздел IV
Началник на отбраната
Чл. 7. (1) Началникът на отбраната освен 
функциите и отговорностите, възложени му 
със Закона за отбраната и въоръжените сили 
на Република България, изпълнява и следните 
функции:
1. ръководи дейността по разработване на 
Националната отбранителна стратегия, док­
трината на Въоръжените сили на Република 
България, като съгласува с постоянния секре­
тар на отбраната основните военнополитиче­
ски цели, военнополитическите сценарии и 
принципите, при които се използват военните 
и гражданските способности на страната за 
нейната ефективна отбрана;